Tussen Ons Episode 14 Seksuele identiteit en vloeibaarheid met Delene van Dyk | rooi rose Tussen Ons Episode 14 Seksuele identiteit en vloeibaarheid met Delene van Dyk | rooi rose
Delene van Dyk is ’n psigoseksuele opvoeder van Kaapstad
Meer oor Tussen Ons Episode 14 Seksuele identiteit en vloeibaarheid met Delene van Dyk
Al word ‘n kind by geboorte as ‘n seuntjie of dogtertjie geklassifiseer, “voel” hulle nie noodwendig lewenslank soos ‘n lid van die geslag wat aan hulle toegeken is nie. Hulle tree ook nie noodwendig volgens die samelewing se verwagtinge op nie.
Delene van Dyk, is ’n psigoseksuele opvoeder (sex educator) van Kaapstad
Vir meer inligting kontak gerus vir Delene.
083 253 5122
Facebook: Sex4Adults with Delene van Dyk
Delene van Dyk se Opleidingsmodel – “Binaries and Boxes, or not!”
“Binaries” dui op die wanvoorstelling dat daar altyd net twee moontlikhede is – jy is byvoorbeeld óf heteroseksueel óf gay. Vir sommige mense is die werklikheid meer kompleks.
“Boxes” wys op die “boksies” waarin ons ander mense sit, dikwels sonder om hulle te vra waar hulle reken hulle hoort.
Die vier kwadrante waarvan Delene praat:
Geslag toegeken tydens geboorte op grond van die baba se genitalieë (sex), bv: die baba het ‘n vulva of vagina en is dus ‘n dogtertjie. Hierdie óf/óf benadering laat nie ruimte vir interseks kinders nie.
Sosiale verwagtinge gekoppel aan die geslag wat tydens geboorte toegeken is (gender), bv: dis ‘n seuntjie, en daarom trek ons vir hom blou aan en leer ons hom “cowboys don’t cry.” Ons maak die aanname dat hy soos ‘n man sal voel en optree. Dit geld nie vir alle mense nie.
Seksuele oriëntasie sluit jou hele identiteit in, nie net fisieke aangetrokkenheid nie. Dit gaan oor met wie jy graag ‘n verhouding wil bou – sou dit met ‘n man wees, met ‘n vrou, of maak dit nie saak nie?
Seksuele gedrag sluit passie, begeerte en fantasie in. Dit kan in lyn wees met jou seksuele oriëntasie – of nie. Omstandighede soos ‘n prostatektomie dwing mense ook om “uit die boks” te dink.
As jy van Tussen Ons Episode 11 gehou het, luister gerus na ons vorige episodes van Tussen Ons: